E4 linea (Euskotren)

Euskotren Trenako E4 linea (Euskotrengo 3. linea, lehena) Eusko Trenbideak enpresak Matiko eta Bermeo geltokien artean egiten duen zerbitzua da. Linea hegomendebaldetik iparekialdera doa, Ibaizabal eta Oka haranarekin.

Lehen bidaia 1888ko abuztuaren 4an egin zuen Ferrocarriles Vascongados enpresak, Amorebieta eta Gernika arteko geltokietan.

26 geltokietatik 7tan Bilboko metroarekin lotura dago.

 Historia 

 Linea irekitzea 
1888ko abuztuaren 4an Zornotza-Gernika trenbidea inauguratu zen, Bilbo-Donostia trenbidearen parte zen Zornotzako geltokitik Gernikako geltokira 14,51 km-ko trenbide adar bat eraikita, zabalera metrikoan. Lau geltoki zituen: Zornotza, Zugastieta, Muxika eta Gernika.

Bizkaiko Burdinbide Nagusiaren Konpainiarekin akordioan zerbitzu batzuk Bilbora heltzen ziren.

 Lehenengo luzapena 
1893ko martxoaren 15ean trenbidea Sukarrieta udalerrira luzatu zen, 9,48 km luze den tarte berri baten bidez. Tartea irekitzearekin batera Institutoa-Gernika, Forua, Murueta, Busturia San Kristobal, Busturia Axpe eta Sukarrietako geltokiak ireki ziren.

 Bigarren luzapena 
1955eko abuztuaren 16an trenbidea Bermeora heldu zen, lineari Mundaka eta Bermeoko geltokiak gaineratuz, 4.850 metroko luzapenaren bidez.

 FEVE 
1965eko irailaren 24an Espainiako gobernuak Ferrocarriles de Vía Estrecha (FEVE) enpresa sortu zuen, eta Zornotza-Bermeo trenbidea bere esku gelditu zen.

1969an Institutoa-Gernika geltokia ireki zen.

1973ko maiatzaren 29an FEVEk linea elektrifikatu zuen eta trenbidearen trazadura berrikuskatu eta hobetu zen. Zornotzan Bilbo-Donostia trenbidearekin lotura trenbide berria eraiki zen, geraleku berria eraiki zen eta material mugikorra berritu zen.

 Euskotren 
1979ko ekainaren 1.an trenbidea Eusko Kontseilu Nagusiari eskualdatu zitzaion. Honek Eusko Trenbideak sozietatea sortu zuen trenbideen kudeaketarako.

1980an UT-3500 serieko tren unitateak ezarri ziren linea honetan. Horretarako Eusko Trenbideak sozietatearen menpeko trenbidearen osoko berrikuntza eman zen, trenbide guztia aldatuz eta nasen altuera handituz.

1985n Muruetako geltokia itxi zen, bidaiari eskaerarik ez zegoelako.

1988an UT-3100 seriea ere linean zerbitzu ematen hasi zuen.

1989tik tren guztiak Bilbora heltzen dira, eta ez dute geldialdirik egiten Zornotzako geltokian, baizik eta geltokitik 500 bat metrora dagoen Zornotzako geralekuan. Bilbo eta Bermeo artean zerbitzu guztiak zuzenekoak izatera pasa ziren, Zornotzan linea aldaketa egitea saihestuz.

1990ean Lurgorri-Gernika geltokia ireki zen, eta gainontzeko geltokiak berritu ziren. Urte berean material mugikorra berritu zen, eta UT-300 serieko tren unitateak ezarri ziren.

1996an UT-200 serieko tren unitateak gaineratu ziren linea honetara, UT-3100 seriea ordezkatzeko, 2001ean burutzen amaitu zena.

2011n EMU 900 serieko tren unitateak linea honetan erabiltzen hasi ziren.

2013ko uztailaren 6an UT-3500 serieak azkeneko zerbitzuak eskaini zituen, ondoren seriea bajan emateko.

 Bilboko metroaren 3. linea (Matiko - Kukullaga-Etxebarri) 
2019ko irailaren 9an Atxuri eta Kukullaga-Etxebarri geltokien arteko trenbide tartea zerbitzuz kanpo utzi zen, eta horren ordez, trenek Bilboko metroaren 3. linea erabilitzen dute Matiko eta Kukullaga-Etxebarri geltokien artean. Ondoren, Bermeoko geltokiraino ohiko trenbidea erabiltzen dute. Aldaketa honen ondorioz Bolueta eta Atxuriko geltokietako lotuneak –metroarekin eta tranbiarekin, hurrenez hurren– galdu dira. Aldiz, loturak irabazi dira Zazpikaleetako geltokian –metroarekin– zein Matikoko geltokian –Euskotrenen E3 linearekin–.

 Geltokiak 
  Matiko1. guneaBilbo  Uribarri1. guneaBilbo  Zazpikaleak1. guneaBilbo  Zurbaranbarri1. guneaBilbo  Txurdinaga1. guneaBilbo  Otxarkoaga1. guneaBilbo  Kukullaga2. guneaEtxebarri  Etxebarri2. guneaEtxebarri  Ariz–Basauri2. guneaBasauri  Zuhatzu–Galdakao2. guneaGaldakao  Usansolo2. guneaGaldakao  Bedia2. guneaBedia  Lemoa3. guneaLemoa  Amorebieta-Geralekua3. guneaZornotza  Zugastieta4. guneaMuxika  Muxika4. guneaMuxika  Lurgorri4. guneaGernika-Lumo  Gernika4. guneaGernika-Lumo  Institutua4. guneaGernika-Lumo  Forua4. guneaForua  San Kristobal4. guneaBusturia  Busturia-Axpe4. guneaBusturia  Itsasbegi4. guneaBusturia  Mundaka4. guneaMundaka  Bermeo4. guneaBermeo

 Geltokien izena 

Euskotren Trena sareko geltokiak Euskal Trenbide Sarea enpresak kudeatzen eta mantentzen ditu 2004ko irailaren 2tik. Hala ere, Eusko Trenbideak enpresak ditu trenak eta horiek ustiatzeaz arduratzen da.

 Azpiegitura 
Lineak Bilbo—Donostia burdinbidea eta Zornotza—Bermeo burdinbidea erabiltzen du, Matiko eta Bermeo geltokien artean, Amorebieta geralekutik.

 Planoa 
erdian|frameless|950x950px

 Ustiapena 
Linea Eusko Trenbideak usiatzen du Euskal Trenbide Sareak kudeatutako trenbide eta geltokietan.

 Maiztasunak 
Lanegunetan lehenengo trenak goizeko 5:52etan abiatzen dira Gernikako geltokitik Bermeokora, eta 6:10etan Matikoko geltokitik Bermeokora. Kontrako norantzan 6:15etan hasten dira Gernikako geltokitik Matikokora, eta 6:18etan Bermeoko geltokitik Matikokora, 30 minutuko maiztasunaz eta 23:07ak arte. Eguneko azken zerbitzuen artean, Matikotik irteten diren 19:40, 20:40 eta 22:10etako trenak Gernikara baino ez dira heltzen. Gainera, Gernikatik Matikora 6:58etan irteera duen zuzeneko zerbitzu bat dago.

Larunbat, igande eta jaiegunetan zerbitzuak 7:10etan hasi eta 23:48etan bukatzen dira, ordubeteko maiztasunaz.

Larunbat gauetan gaueko zerbitzua eskaintzen da bi ordutan behin, eta tren aldaketa egin behar da Amorebietako geltokian.

+30'60'30'60'30'60'

 Batez besteko denborak 
Ibilbideko batez besteko denborak adierazgarriak dira, eta trafikoaren edo beste ezusteko batzuen arabera alda daitezke.

lineak Matiko geltokia honako hauekin komunikatzeko aukera ematen du:

 Zazpikaleak -rekin 3 minutuan
 Kukullaga -rekin 10 minutuan
 Usansolo -rekin 21 minutuan
 Amorebieta-Geralekua -rekin 38 minutuan
 Gernika -rekin 1 ordu 1 minutuan
 Forua -rekin 1 ordu 5 minutuan
 Mundaka -rekin 1 ordu 19 minutuan
 Bermeo -rekin 1 ordu 24 minutuan

 Flota 
Gaur egun, Ruskotren Trenaren flota 44 ibilgailuarik osatzen dute.EUSKOTREN S/900 ALDIRIKO TRENA
+Construcciones y Auxiliar de FerrocarrilesS-900302011 - 201469,458214400Construcciones y Auxiliar de FerrocarrilesS-950142016 -52,45894296

 Tarifak 

 Guneak 
Linea horrek, guztira, 4 gune zeharkatzen ditu:

 1. gunea - Bilbo
 2. gunea - Etxebarri, Sondika, Loiu, Derio, Zamudio eta Lezama
 3. gunea - Lemoa eta Zornotza
 4. gunea - Muxika, Gernika-Lumo, Forua, Busturia, Mundaka eta Bermeo
 Bidaiariak 
+ 

1979tik 2004ra bidaiarien gorakada handia eman zen, 774.000 bidaiari izatetik 2.199.683 zenbatzera pasatuz, eta 2000n 2.445.000 lagun garraiatuz.

Azken urteotan bidarien kopuruak ez du aldaketa handirik jasan, 2014tik 2018ra urtez urte 2 milioi eta erdi balioztatze inguru zenbatu direla.

 Irudiak 

 Erreferentziak 

 Ikus, gainera 
 Euskotren Trena
 E1 linea (Euskotren)
 E2 linea (Euskotren)
 E3 linea (Euskotren)
 E5 linea (Euskotren)

 Kanpo estekak 
 Matiko <> Bermeo ordutegiak

Kategoria:Euskotren
Kategoria:Bizkaiko garraioa